प्रहरी अनुसन्धानपछि बलात्कारको आरोपमा मुद्दा दर्ता गर्न जिल्ला अदालत पुर्‍याइएका कर्णबहादुरले साप्ताहिकसँग भने, ‘ती महिला टुनामुनाले पछ्याएकाले रोगी भएकी थिइन् । त्यसैले अन्डा प्रयोग गरी टुनामुना झार्न धामीझाँकीको मन्त्रले फुक्दै शिरदेखि पाउसम्म मन्साउँदै उपचार गरेको हुँ ।’ उनले उपचारका क्रममा कतै यौनांग हातले छोइएको भए आफूलाई थाहा नभएको दाबी गरे । ‘धामीझाँक्री विधिद्वारा उपचार गर्दा हातले यौनांग छोइएको भए म जान्दिनँ, तर मैले कुनै गलत मनसायले यौनहिंसा वा बलात्कार गरेको छैन्,’ उनले थपे, ‘बाहिर बिरामीका परिवार तथा छिमेकीहरूका बीचमा, त्यो पनि मेरो यो ६० वर्षको उमेरमा, जसको यौनांग (लिङ्ग) समेत उत्तेजित हुँदैन, कसरी बलात्कार गर्नु ?’ कर्णबहादुरको प्रश्न छ ।
